વાઇબ્રન્ટ ગુજરાત સમિટના સંદર્ભમાં ગુજરાત પોલીસના જવાનોને સુરક્ષાની સાથે શિષ્ટાચાર અને અદબ દાખવવાની પણ વિશેષ તાલીમ આપવામાં આવનાર છે. વાઇબ્રન્‍ટ ગુજરાત ગ્‍લોબલ ઇન્‍વેસ્‍ટર્સ સમિટ 2015માં ભાગ લેવા આવનારા અંદાજે 3000 જેટલા વિદેશી પ્રતિનિધિઓ તથા એનઆરઆઇની સુરક્ષા માટે ગુજરાત પોલીસ ઇન્ટેલિજન્સ બ્યુરો, ક્રાઇમ બ્રાન્ચ, એસઓજીની સાથે મળીને કામ કરશે. સમગ્ર ઇવેન્ટ પર તેઓ બાજ નજર રાખવાના છે.